laion/Wikipedia-Exotic huggingface dataset:
מרחב דו-ממדי

מרחב דו-ממדי הוא מרחב מתמטי או פיזיקלי, שיש לו שני ממדים, למשל אורך ורוחב. בפיזיקה קלאסית משתמשים במרחב כזה לתיאור מבט על חפצים ממבט עליון (Top View) כמו דף או תרשים, כך שקיימים רק שני ממדים. במתמטיקה, מבנים דו-ממדיים נחקרים במסגרת גאומטריה אוקלידית ואנליזה הווקטורית. ערך מורחב – מרחב (פיזיקה) בפיזיקה הקלאסית, המרחב הדו-ממדי הוא הדרך להסתכל על כל הדברים ביקום בה חסר מימד העומק שבו מתרחשים כל האירועים הפיזיקליים. לכל מאורע פיזיקלי אפשר לתת מקום מסוים (כלומר: אוסף קואורדינטות) במישור. המרחב הפיזיקלי מאופיין בתכונות שאנו רגילים אליהן מניסיוננו היומיומי: הוא תרשים, שהוא בעל שני ממדים (אורך ורוחב) יש בו מושג של מרחק מנקודת הראשית (שמקובל לסמן באות O) בשני צירים, X,Y. בתרשים ניתן למדוד מרחקים (ע"ע מטריקה) ואפשר לחבר בו דרכים (ליניאריות). על כן, מבחינה מתמטית נהוג למדל את המרחב הפיזיקלי באמצעות מערכת צירים קרטזית דו-ממדית. יצורים דו-ממדים (שאינם מציאותיים בעולם התלת-ממדי, כגון: דמות מצוירת) חווים את העולם כעולם דו-ממדי. ערך מורחב – מרחב (מתמטיקה) הנדסת המישור עוסקת בגופים דו-ממדיים, כגון ריבוע מעגל, אליפסה. באלגברה ובאנליזה, מרחב וקטורי המורכב מצירופים של שני וקטורי בסיס הוא מרחב שני-ממדים. במרחב כזה, ובפרט במרחב הדו-ממדי, אפשר לתאר כל נקודה על ידי שני מספרים, ולצרכים מעשיים מקובל להשתמש במערכת צירים קרטזית. שטוחלנדיה גרפיקה וקטורית הדפסה דו-ממדית משטח רימן ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
מרטין גור

מרטין לי גוֹר (באנגלית: Martin Lee Gore; נולד ב-23 ביולי 1961 בבסילדון, אנגליה) הוא חבר בלהקת המוזיקה האלקטרונית הבריטית דפש מוד, וכותב השירים הראשי שלה. בעת נעוריו, הקים גור צמד בשם French Look, עם חברו לבית הספר, וינס קלארק. לאחר מכן, נוספו להרכב דייב גהאן ואנדרו פלטשר וכך נוצרה להקת דפש מוד. עם עזיבתו של קלארק לאחר אלבום הבכורה ב-1981, הפך גור לכותב השירים העיקרי והוא כתב את רוב האלבומים של דפש מוד מאז ועד היום. מלבד כתיבת השירים, גור מנגן בגיטרה ובקלידים. כמו כן, הוא עושה קולות רקע ולעיתים אף שר במקום סולן הלהקה, דייב גהאן. רוב השירים של הלהקה מבוצעים על ידי דייב גהאן, אך בכל אלבום של הלהקה גור שר מס' שירים (בין 1 ל-5). רשימת השירים שאותם גור שר, לפי אלבום: מלבד שירים אלו, ישנם שירים שהם דואט עם דייב גהאן, ובחלק גדול מהשירים של הלהקה גור מבצע קולות רקע. ב-12 ביוני 1989, הוציא גור מיני-אלבום בשם .Counterfeit e.p, וב-18 באפריל 2003, הוא הוציא אלבום באורך-מלא בשם Counterfeit². שני האלבומים לא הכילו שירים מקוריים אלא ביצועים מחודשים בסגנון של דפש מוד לשירים של אמנים אחרים, ביניהם בוב דילן, דייוויד בואי וג'ון לנון. גור סיפר שאת החומרים המקוריים שלו הוא שומר לאלבומים של דפש מוד. ב-27 באוגוסט 1994 התחתן גור עם הדוגמנית סוזאן בויסוורט, ולזוג יש 3 ילדים (שנולדו ב-1991, 1995 ו-2002). בינואר 2006 הזוג התגרש, וגור כתב את השיר Precious כדי לתאר את ההרגשה שילדיו חשים בעקבות הגירושין. מדיה וקבצים בנושא מרטין גור בוויקישיתוף אתר האינטרנט הרשמי של מרטין גור מרטין גור, ברשת החברתית פייסבוק מרטין גור, במסד הנתונים הקולנועיים IMDb (באנגלית) מרטין גור, באתר Last.fm (באנגלית) מרטין גור, באתר AllMusic (באנגלית) מרטין גור, באתר MusicBrainz (באנגלית) מרטין גור, באתר Discogs (באנגלית) מרטין גור, באתר Songkick (באנגלית) מרטין גור, באתר SecondHandSongs האתר הרשמי של דפש מוד ריאיון עם מרטין גור במגזין ספין, אפריל 2009 (באנגלית)
אגם טולי

אגם טולי (באנגלית: Tule Lake) הוא אגם עונתי רדוד המשתרע של שטח של 53 קילומטרים רבועים, באורך 8 קילומטרים וברוחב 4.8 קילומטרים, בצפון-מערב מחוז מודק ובצפון-מזרח מחוז סיסקיו בקליפורניה, לאורך הגבול עם אורגון בארצות הברית. אגם טולי ניזון מהנהר לוסט. גובה האגם הוא 1,230 מטרים מעל גובה פני הים. זהו אחד מעשרים אגמים עתיקים (אנ') בעולם שקיימים ברציפות במשך יותר ממיליון שנה. עם זאת, הוא מצוי כיום תחת איום משמעותי עקב שנים רבות של תנאי בצורת. אגם טולי שוכן 2.4 קילומטרים דרומית-מערבית לעיירה טולילייק (אנ') בצפון קליפורניה. האגם הוא חלק ממקלט חיות הבר הלאומי אגם טולי (אנ') ומיזם קלאמת. אספקת מים ממיזם קלאמת הייתה הכרחית כדי לספק מספיק מים לחיות הבר. אספקת מים ממיזם קלאמת ב-24 ביולי 2020 הצילה 50,000 ברווזונים ממוות. צלב קנבי (אנ') ממוקם כ-5 קילומטרים מדרום לאגם; זהו האתר שבו נרצח הגנרל אדוארד קנבי (אנ') על ידי קינטפואש (אנ') (שכונה על ידי המתיישבים האמריקאים קפטן ג'ק), מנהיג חבורת לוחמים משבט מודק בזמן שהתנהלו שיחות שלום בין הצדדים. מרכז עקורי המלחמה של אגם טולי (אנ'), מחנה המעצר ליפנים אמריקאים שוכן מזרחית לאגם, במחוז מודק. במהלך מלחמת העולם השנייה, אילץ הממשל הפדרלי של ארצות הברית אזרחים יפנים ויפנים אמריקאים, כולל אזרחים שנולדו בארצות הברית, לעקור למחנות רבים שנבנו בחלק הפנימי של קליפורניה ובמדינות נוספות תחת צו נשיאותי 9066. הם נאלצו למכור את עסקיהם ובתיהם, וספגו הפסדים כלכליים ופסיכולוגיים עצומים בהתייחסות אליהם כאל אויבים פוטנציאליים. לאחר מלחמת העולם השנייה, העניקה הממשלה הפדרלית 86 אתרי חוות על קרקע שיובשה על ידי הניקוז של אגם טולי לחיילים משוחררים לבנים באמצעות הגרלה. נעשה שימוש בהגרלה מכיוון שמספר הפונים היה גדול ממספר החלקות הזמינות. מדיה וקבצים בנושא אגם טולי בוויקישיתוף Tule Lake, Geographic Names Information System "Ancient lakes of the world | Christopher M. Free". marine.rutgers.edu. אורכב מ-המקור ב-9 בפברואר 2020. {{cite web}}: (עזרה) Alexander, Kurtis (15 באפריל 2022). "A vast California lake is set to run dry. Scientists". San Francisco Chronicle. {{cite news}}: (עזרה) "Klamath water arrives, saving 50,000 ducklings from certain death". SFChronicle.com. 2020-07-24. 75 years ago, March 13, 1947 - War Veterans Win Tulelake Homesteads Klamath Project, "The Klamath Project at 100: Conserving our Resources, Preserving our Heritage" [1]
הומוגניות (אסטרונומיה)

באסטרונומיה, הומוגניות היא תכונה של היקום לפיה כל חלק ממנו דומה לחלק אחר מבחינת ריכוז החומר (הכוונה לסדרי גודל של צבירי גלקסיות וסידורן בחלל). על עיקרון זה נבנתה תאוריית המצב היציב שקדמה למודל המפץ הגדול והתחרתה בו תקופה מסוימת עד אשר גילוי קרינת הרקע אישש את מודל המפץ הגדול שהפך להיות המודל המקובל על רוב הקוסמולוגים. בעוד שאת האיזוטרופיות של היקום אפשר לאשש על ידי מדידת הטמפרטורה של קרינת הרקע הקוסמית שבאה מכיוונים שונים בשיעורים פחות או יותר שווים (עם הבדלים קטנים שאכן נמדדו על ידי הלווין קובי), הרי שאת ההנחה לגבי ההומוגניות של היקום קשה יותר לבדוק בצורה ישירה כי אי אפשר לצפות על היקום מגלקסיה רחוקה אלא ניתן רק בתצפיות עקיפות לאשש את ההנחה בדבר ההומוגניות. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
רכס אקסתלם

רכס אקסתלם או רכס אקסת'לם או מצוק אקסתלם או מצוק אקסת'לם (באנגלית: Axthelm Ridge) הוא רכס מצוקים צר, הממוקם 2.4 קילומטרים, דרום-מזרחית לפסגת פרקינסון. אורכו של רכס אקסתלם 6 קילומטרים. רכס אקסתלם מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1963. שמו של הרכס ניתן לו על ידי הוועדה המייעצת לשמות אנטארקטיים של ארצות הברית (Advisory Committee on Antarctic Names בראשי תיבות: US-ACAN). הרכס נקרא על שם צ'ארלס אי. אקסת'לם (Charles E. Axthelm)- המפקד של שוברת קרח "גליישר" של צי ארצות הברית (USS Glacier) כוח הסיוע הימי של ארצות הברית לאנטארקטיקה (the U.S. Naval Support Force) במהלך מבצע דיפ פריז (מבצע קיפאון עמוק) (Operation Deep Freeze) שנערך במהלך הקיץ האנטארקטי שבין השנים 1969–1970. מידע על הרכס
עונת 2002/2003 בליגת המשנה ההולנדית

עונת 2002/2003 בליגת המשנה ההולנדית הייתה העונה ה-47 של ליגת המשנה ההולנדית, שהיא הליגה ההולנדית השנייה. בסיום עונה זו, פולנדם ודן האג העפילו לליגה הראשונה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 15 ששיחקו בעונה הקודמת בליגה, אליהן הצטרפו, היורדות מליגת העל, דן בוס, ספרטה רוטרדם ופורטונה סיטארד ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה. 8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17 שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל   ירדה מליגת העל   נשארה בליגת העל   העפילה מליגת המשנה   נשארה בליגת המשנה
Hurricane Girl

Hurricane Girl הוא המיני-אלבום הראשון של הזמרת הישראלית עדי אולמנסקי. את האלבום הוציאה לאור בשנת 2013 חברת התקליטים הליקון, לאחר כשנה מאז עזיבתה של אולמנסקי מלהקת לורנה בי. הוא פורסם בפורמט תקליטור בלבד בקטלוג 00502-1. האלבום Hurricane Girl, בשירות הזרמת המוזיקה "ספוטיפיי" Adi Ulmansky – Hurricane Girl, דיסקוגס
Shit Just Got Real

Shit Just Got Real הוא אלבום הבכורה של הזמרת הישראלית עדי אולמנסקי. כל רצועותיו הופקו על ידה ובוצעו בשפה האנגלית. את האלבום הוציאה לאור בשנת 2013 חברת התקליטים הליקון. פורם בפורמט תקליטור בלבד בקטלוג 00524-1. Adi Ulmansky – Shit Just Got Real, דיסקוגס
נס: חגיגה של חיים חדשים

נס: חגיגה של חיים חדשים (באנגלית: Miracle: A Celebration of New Life) הוא ספר שנוצר בעקבות שיתוף הפעולה של אן גדס (אנ') עם הזמרת הקנדית סלין דיון (שהוציאה באותה העת את אלבום האולפן העשרים-ואחד שלה, Miracle). הפרויקט הוא שילוב של מוזיקה ותמונות הסובבות את הנושאים של חיים חדשים ותינוקות. הספר פורסם בתשע שפות ב-22 מדינות בו-זמנית, ונשאר ברשימת רבי-המכר של הניו יורק טיימס במשך שישה שבועות. "נס: חגיגה של חיים חדשים" הופיע ברשימת רבי-המכר של ספרי העיון בוול סטריט ג'ורנל, כמו גם ברשימות רבי-המכר של Publishers Weekly, "בארנס & נובל", אמזון קנדה ו-BookSense בכריכה קשה, ודורג במקום הראשון ברשימת רבי-המכר של וולמארט במשך שבועיים. בגרמניה, "נס: חגיגה של חיים חדשים" דורג לראשונה במקום השלישי ברשימת רבי-המכר היוקרתית של מגזין GEO לחודש דצמבר 2004, ונשאר בעשירייה הפותחת (במקום השישי) עד ינואר 2005. הוא דורג במקום ה-12 ברשימת Livre Hebdo Fall 2004 (רשימת רבי-המכר בצרפת). באותה השנה יצא האלבום Miracle, שבו נכללו כמה תצלומים בודדים מאותו הספר. האלבום היה רב-המכר הבין-לאומי של מגזין בילבורד בדצמבר 2004. "נס: חגיגה של חיים חדשים" בכריכה קשה (2004), הוצאת אנדרוז מקמיל; מהדורת ספר/תקליטור/די וי די (12 באוקטובר 2004) ISBN 0-7407-4696-0 "נס: חגיגה של חיים חדשים" בכריכה רכה (2005), הוצאת האחים וורנר (מרץ 2005) ISBN 0-7579-3813-2 Miracle: A Celebration of New Life באתר של אן גדס Release group “Miracle” by Céline Dion & Anne Geddes - MusicBrainz, musicbrainz.org Celine Dion - Miracle (באנגלית), נבדק ב-2022-09-18 MIRACLE: A Celebration of New Life by Anne Geddes, Photogenique Publishing, www.pubishersweekly.com, ‏Invalid date
אברהם מונסון (השני)

רבי אברהם מונסון (מכונה גם: אברהם מונסון האחרון; ה'ת"מ, 1680 בערך – ה'תק"כ, 1760 בערך) היה מחכמי טיטואן שבמרוקו ור"מ ודיין בקהיר שבמצרים ומחברם של ספרים רבים. רבי אברהם נולד בטיטואן שבמרוקו, בשנת ה'ת"מ (1680) לערך. היה גיסו של רבי יצחק הלוי, מחכמי העיר. במקביל ללימודיו התורניים עסק במסחר לפרנסתו אך מזלו לא שפר עליו והוא ירד מנכסיו. הוא עבר לאלג'יר והצליח לראשונה בעסקי המסחר אך לאחר תקופה ההצלה הפנתה לו עורף והוא ירד שוב מנכסיו. הוא עבר משם לעיר ווהראן וניסה שוב את מזלו בעסקי המסחר, אך ההצלחה שוב לא האירה לו פנים. בשנת ה'תצ"ב (1731/2) לערך היגר למצרים, שם אסף אותו אחד מנדיבי המקום אל ביתו, ועל ידי כך עלה בידו לשקוד על תלמודו וללמד תלמידים. לרגל זאת פרץ סכסוך בינו לבין אשתו שסירבה להגר מטיטואן ולבוא לשכון עמו במצרים. בעקבות סירובה הוא כתב פסק דין שעליה לעבור עמו למצרים, אך היא עמדה בסירובה. בפסק תמך ידידו רבי ישועה שבאבו. הוא ניסה לגייס גם את תמיכתו של רבי יהודה עייאש, אך רבי יהודה קיבל את טענות האישה וקבע כי לפי התחייבותו אליה בכתובה, עליו לפייסה בדברים ובממון. לעת זקנותו מונה לדיין בעיר קהיר ויחד עם הרבנים: ישועה שבאבו ושלמה אלגאזי ישב על כס ההוראה והדיינות במצרים. אל בית דינם הורצו שאלות מערים רבות בעולם היהודי ומהן: קונסטנטינופול, צפת וליבורנו. רבי אברהם היה בקשרים עם רבי יונה נבון, מחכמי ירושלים, ביניהם הייתה התכתבות ענפה. התכתב בתכתובת ענפה גם עם רבי משה ישראל רבה של אלכסנדריה. בהתכתבות עם האחרון ניכרת ההכרה של רבי משה בסמכותו של רבי אברהם באופן כתיבת שמות ערביים ומערביים לעניין גיטין. החיד"א הכיר את רבי אברהם ואת כתביו, ואף הביא בספריו דברי תורה ששמע ממנו. כן התיידד עם רבי חיים מודעי בעת ששהה במצרים כשד"ר ואף כתב לו תשובה הלכתית. רבי אברהם כתב חיבורים רבים שלא נדפסו. חלקם היו לעיני החיד"א וחלק אחר היה לעיני רבי שלמה חזן ולעיני אחרים. ואלו הם: אשל אברהם – שו"ת פרי עץ הדר – שו"ת מוצאי יום טוב – קיצור ומפתח לספר תוספות יום טוב על המשניות שולחן שבת – קיצור הלכות שבת עץ הדעת – חיבור על שולחן ערוך יורה דעה גט כריתות – קיצור לספר "גט פשוט" לרבי משה אבן חביב תוצאות חיים – ליישב את הקושיות של רבי חיים אבולעפיה בספרו "עץ חיים" מדיה וקבצים בנושא אברהם מונסון בוויקישיתוף "אברהם מונסון, שו"ת פרי עץ הדר" באתר: הספרייה הלאומית "אברהם מונסון, שו"ת אשל אברהם" באתר: הספרייה הלאומית החיד"א, שם הגדולים, ספרים מערכות אות ת, אות ל (תוצאות חיים) רבי שלמה חזן (אלכסנדריה), המעלות לשלמה, ערך: רבי אברהם מונסון האחרון, באתר היברובוקס רבי רפאל אהרן בן שמעון, טוב מצרים, ערך: רבי אברהם מונסון האחרון, באתר היברובוקס יעקב משה טולידאנו, נר המערב עמ' 159, באתר היברובוקס שלמה אברהם רוזאניס, קורות היהודים בתורקיה ובארצות הקדם, חלק ה, עמ' 336, באתר היברובוקס רשימת הפרסומים של אברהם מונסון, בקטלוג הספרייה הלאומית (לעת עתה יש בלבול בין נושא הערך לבין רבי אברהם מונסון הראשון (המאה ה-16 וה-17).) ראו: "רבי יהודה עייאש, בית יהודה חושן משפט, סימן ד" ראו שו"ת משאת משה, אבן העזר, סימן ח מהם:ברכי יוסף אבן העזר סימן ג ס"ק ז. נדפסה בספרו: חיים לעולם, יורה דעה סימן א.
Dans la main d'un magicien

Dans la main d'un magicien (בעברית: בידו של איש קסם) הוא סינגל שהוקלט על ידי הזמרת-יוצרת הקנדית-צרפתייה סלין דיון. השיר יצא לאור בדצמבר 1985, כשיר הנושא הרשמי של סרט הילדים הקנדי, The Peanut Butter Solution שעלה לאקרנים באותה השנה. הוא הופץ בשנת 1985 בקוויבק, קנדה. דיון הקליטה גם גרסה באנגלית לשיר הזה בשם "Listen to the Magic Man" וצילמה עבורו את הקליפ האמיתי הראשון שלה (1985). "Dans la main d'un magicien" בולט בהיותו השיר הראשון בשפה האנגלית של דיון שהוקלט באולפן הקלטות באופן רשמי. פסקול הסרט The Peanut Butter Solution כולל את שתי הגרסאות וכן שתי הקלטות נוספות של דיון: "La ballade de Michel" ומקבילו באנגלית "Michael's Song". גם הגרסה הצרפתית או האנגלית של השיר לא נכללה באף אחד מאלבומיה של דיון. סינגל קנדי 7 אינץ' "Dans la main d'un magicien" –‏ 3:20 "CUE 17 à instrumental" (קטע כלי) – 2:09 סינגל קנדי 7 אינץ' "Listen to the Magic Man" –‏ 3:20 "Michael's Song" –‏ 3:00 מידע על היצירה "Dans la main d'un magicien" באתר מיוזיק בריינז Céline Dion - Dans La Main D'un Magicien (באנגלית), נבדק ב-2022-09-18 The Peanut Butter Solution, 1985-12-06, נבדק ב-2022-09-18 Glatzer, Jenna (2005). Céline Dion: For Keeps. Andrews McMeel Publishing. ISBN 0-7407-5559-5. Céline Dion - Listen To The Magic Man - Music Video, נבדק ב-2022-09-18 Dans la main d'un magicien (Canadian 7" single liner notes). Celine Dion. TBS. 1985. TBS 5562. Listen to the Magic Man (Canadian 7" single liner notes). Celine Dion. Epic Records. 1985. E4-7130.
מסילת הרכבת צ'ינגדזאנג

מסילת הרכבת צ׳ינגהאי-טיבט או רכבת צִ'ינְגְדְזָאנג (בסינית מפושטת: 青藏铁路; בפין-יין: Qīngzàng Tiělù) היא רשת מסילות ברזל המחברת את בירת המחוז האוטונומי הטיבטי להסה לשינינג, בירת מחוז צ׳ינגהאי, ובהמשך לבייג'ינג, בירת סין. המסילה נפתחה ב-1 ביולי 2006 להסעת נוסעים ומטען. זוהי אחת ממסילות הרכבת היקרות ביותר בהיסטוריה בגלל אופי השטח בו עוברת המסילה והתנאים הטופוגרפיים שלו. עוד בשנות ה-50 של המאה ה-20 חלם המשטר הקומוניסטי בסין לחבר את טיבט לסין גופא, אבל חוסר ידע טכנולוגי ובעיות מימון דחו את הפרויקט הזה עד סוף שנות ה-90. סלילת המסילה החלה משני הצדדים בו זמנית, והנחת המסילה הושלמה באמצע אוקטובר 2005. עד 1 במאי 2006 הושלמו כל העבודות בקו והמסילה החלה להיבדק ולהיבחן לקראת הפעלתה. ב־1 ביולי 2006 נפתחה המסילה באופן רשמי במעמד של נשיא סין, חו ג'ינטאו. סלילת מסילת הרכבת הזו היא חלק מהמדיניות הסינית לפתח את הפרובינציות המרוחקות שלה. מטרתה הסופית של מסילת הרכבת היא לחבר את סין עם הודו. מצד המתנגדים לפוליטיקה הסינית בטיבט נשמעה הטענה שמטרתו העיקרית של הפרויקט נועדה לקשור את טיבט לסין ולהגדיל את כמות הסינים במחוז וכך לפגוע באוכלוסייה הטיבטית. בטיבט מהווים עדיין בני האן (הקבוצה האתנית השלטת בסין) מיעוט קטן - רק 4.2% מהאוכלוסייה הקבועה במחוז - אולם רבים טוענים שמספר המהגרים השוהים בטיבט גדול בהרבה, ומצביעים בפקפוק על המקור למידע - נתונים סטטיסטיים רשמיים של ממשלת סין. לטענת המתנגדים, בעקבות הקמת המסילה עשוי זרם המהגרים לגדול פי כמה. מתנגדי המסילה מצביעים גם על הסכנה הסביבתית הטמונה בפרויקט אדיר הממדים, וחוששים כי מיליוני הנוסעים יזהמו את אחד האזורים היפים בעולם. הממשלה הסינית טענה בתגובה שנקטה צעדים להגן על הסביבה: הקרונות מצוידים במתקנים לדחיסת האשפה, ולאורך המסילה נבנו מעברים מיוחדים בשביל בעלי חיים דוגמת האנטילופה הטיבטית וצבי יעלי טיבטי. בשנת 2001 נכתב שיר "הדרך השמימית" שהוקדש למסילה. עלות סלילת המסילה מוערכת ב-3.6 מיליארד דולר אורכה של המסילה משינינג ללהסה הוא 1957 ק"מ, ומבייג'ינג עד להסה 4064 ק"מ. זמן הנסיעה מבייג'ינג עד להסה: 47 שעות ו-28 דקות. התחנה הגבוהה ביותר בקו: תחנת טאנגגולה (Tanggula 唐古拉) בגובה 5,068 מטרים, ליד הכפר הגבוה בעולם וונקואן. נכון ל-2009 זוהי תחנת הרכבת הגבוהה ביותר בעולם. התחנה שוכנת כקילומטר ממעבר טאנגגולה בגובה של 5,072 מטרים מעל פני הים, הנקודה הגבוהה ביותר בקו. המנהרה הגבוהה ביותר בקו נמצאת בגובה של 4,905 מטרים מעל פני הים. יותר מ-25 אחוז ממסילת הרכבת נבנו על קרקע קפואה לעד, ובגלל תופעת ההתחממות הגלובלית, נבנתה רשת של צינורות בתוך הקרקע שאמורים לשמור על האדמה קפואה וכך לא לפגוע בתשתית של המסילה. מדיה וקבצים בנושא מסילת הרכבת צ'ינגדזאנג בוויקישיתוף מסין לטיבט - בקו הרכבת הגבוה בעולם, באתר הארץ, 2 ביולי 2006 איי.פי, סין חנכה את מסילת הרכבת הגבוהה בעולם, באתר ynet, 1 ביולי 2006
1968 באסטרונאוטיקה

במהלך השנה בוצעו 131 שיגורים מהם 81 (כ-62%) על ידי ברית המועצות. 18 בספטמבר – רכב חלל סובייטי, זונד 5, הראשון שנכנס למסלול סביב הירח וחזר לכדור הארץ, הוא גם הראשון שבתוכו היו אורגניזמים חיים שהקיפו את הירח. 11 באוקטובר – נאס"א שיגרה בהצלחה את אפולו 7, משימה מאוישת ראשונה במסגרת תוכנית אפולו שתפקידה לבדוק היבטים הטכניים של הנחתת אדם על הירח. מתבצע שידור טלוויזיה ראשון מהמסלול סביב כדור הארץ. 24 בדצמבר – ספינת החלל האמריקאית אפולו 8 נכנסת למסלול סביב הירח. פרנק בורמן, ג'יימס לוול הבן וויליאם אנדרס הם בני האדם הראשונים שזכו לראות את צידו המרוחק של הירח. מתקבלים צילומים של זריחת הארץ. שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1968 באסטרונאוטיקה בוויקישיתוף ריכוז נתונים על שיגורים השיגור בוצע עם משגר מתוצרת ארצות הברית השיגור בוצע עם משגר מתוצרת האיחוד האירופי
מעל הגבעה

מעל הגבעה הוא סרט קולנוע ישראלי משנת 2013 בבימויו של רפאל נג'ארי, עם אורי פפר, מוני מושונוב ומיכאלה עשת בתפקידים הראשיים. הסרט הוקרן בפסטיבל הקולנוע בקאן 2013 (מסגרת שבועיים של הבמאים), בפסטיבל בנגקוק ופסטיבל הסרטים חיפה, 2013. שאול (אורי פפר) הוא גרוש שחי בבדידות בתל אביב והוא מנסה להיחלץ מן המצב הנפשי הקשה אשר בו הוא שרוי. יש לו בת אחת, מיכל (בתני גורנברג), שגרה עם גרושתו רונית (מיה דגן). הוא עובד כפקיד בקופת חולים וכאשר לקוח (מרק רוזנבאום) מתפרץ עליו, הוא מחליט לקחת חופשה ולנסוע ברכבת לחיפה לפגוש את אביו האלמן שמעון (מוני מושונוב) אותו לא ראה חמש שנים. שמעון עובד כאיש תחזוקה במרכז קסטרא. הוא מנהל זוגיות עם בתי (מיכאלה עשת) אך הם גרים בדירות נפרדות. לבתי יש חנות במרכז לאבנים ושמנים בעלי כושר ריפוי. שלושתם יוצאים למסעדה אבל שאול נמצא בדיכאון וכמעט אינו מדבר. הוא משוטט ברחובות חיפה, מחליק על דג בשוק ונשלח לאשפוז. בבית החולים הוא נפגש באורלי (מאיה קניג) שנותנת לו את מספר הטלפון שלה אבל הוא בינתיים שקוע בבעיות משפחתיות לאחר שרונית שלחה את מיכל לסבא שמעון. שאול מאשים את אביו בכל בעיותיו ומתעמת אתו. בעקבות זה מחליטים שמעון ובתי לטפל בשאול בטיפול אלטרנטיבי בעזרת אבנים, מאגיות ושמנים למיניהם בעת שהוא שקוע בשינה. שלושתם מבלים עם מיכל בגן החיות הלימודי חיפה ונהנים עד שמגיעה רונית שרבה עם שאול ולוקחת את מיכל בחזרה לתל אביב. שאול המדוכא מחליט להתקשר לאורלי והם נפגשים ומתחיל משהו להתפתח ביניהם. "מעל הגבעה", במסד הנתונים הקולנועיים IMDb (באנגלית) "מעל הגבעה", באתר AllMovie (באנגלית) "מעל הגבעה", באתר Rotten Tomatoes (באנגלית) "מעל הגבעה", באתר ספר הקולנוע הישראלי "מעל הגבעה", באתר Metacritic (באנגלית) "מעל הגבעה", באתר אידיבי "מעל הגבעה", במסד הנתונים הקולנועיים KinoPoisk (ברוסית) "מעל הגבעה", במיזם "אישים" לתיעוד היצירה הישראלית קדימון למעל לגבעה, באתר יוטיוב הגבעה מעל הגבעה, באתר קרן הקולנוע הישראלי
ברדן

האם התכוונתם ל... הר בארדן – הר באנטארקטיקה אישים: ג'סיקה בארדן – שחקנית אנגלייה ז'אן דניס ברדן – עורך דין והיסטוריון צרפתי סוזן ברדן – שחקנית בריטית ברדין בורדן
Wrong Turn (שיר)

Wrong Turn (בעברית: טָעוּת בַּכִּוּוּן) הוא שיר שהוקלט על ידי הזמרת-יוצרת הגרמנייה קים פטרס, מתוך אלבום האולפן השני שלה, Turn Off the Light. הוא יצא לאור ב-1 באוקטובר 2019, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. מבחינת מוזיקלית, השיר מאופיין בסוגות כדוגמת פופ אפל ואלקטרופופ ומבחינה לירית, מילותיו עוסקות ברציחות ובמסעות הרג. השיר נכתב על ידי ווהן אוליבר, ת'רון תומאס, לוקאס גוטוואלד, ג'סי סיינט ג'ון, ארון ג'וסף וקים פטרס והופק על ידי מייד אין צ'יינה, ווהן אוליבר וארון ג'וסף. "Wrong Turn" הוא הרצועה הרביעית מתוך אלבום האולפן השני שלה, Turn Off the Light. הוא מתחיל כאשר קטע הכלי "Bloody Valentine" מסתיים, ונגמר כאשר קטע הכלי "Demons" מתנגן. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.3 מיליון השמעות. שמו של "Wrong Turn" כמו גם המילים שלו יכולים לשמש כפל משמעויות עבור אחד מכוונותיה של פטרס: ליפול על האדם הנכון בזמן הלא נכון, או שמא במסגרתו של השיר ובמילים שלו, באים לידי ביטוי כמיהותיה של פטרס, כדוגמת מסע הרג ורציחות שהיא צריכה לעשות, כיוון שקורבנותיה "מוכרחים למות" לטענתה. "Wrong Turn" מתייחס לסרט האימה והמותחן משנת 2003 "טעות בכיוון" שלאורכו מספר קבוצות של אנשים עושות בסופו של דבר 'פנייה לא נכונה' ('טועים בכיוון') והולכים לאיבוד, מה שמביא להשלכות רצחניות. התייחסות נוספת היא לסרט האימה "בלאדי ולנטיין" משנת 1981 (חודש ב-2009). זה גם רפרנס לשיר הקודם ב-Turn Off the Light, ששמו "Bloody Valentine". השורה "זה היעד הסופי שלך" מתייחסת לסרט משנת 2000, "יעד סופי". הסרט עוסק בחוסר היכולת להימנע מהמוות, המוות הוא 'היעד הסופי'. קים פטרס ביצעה את השיר במהלך Live on Grubub: Sound Bites; במסגרת אותה ההופעה ביצעה מחרוזת שהורכבה משלושה שירים: "Wrong Turn", "Party Till I Die" ו-"Death by Sex". האודיו הרשמי של "Wrong Turn" הועלה לערוץ היוטיוב הרשמי של קים פטרס ב-1 באוקטובר 2019. פטרס הופיעה עם "Wrong Turn" בתיאטרון גלי הקול של מלון הארד רוק & קזינו באטלנטיק סיטי. נכון לאוגוסט 2022 עומד מונה הצפיות של האודיו על למעלה מחצי מיליון צפיות. סרטון השיר "Wrong Turn" באתר יוטיוב ווהן אוליבר, ת'רון תומאס, לוקאס גוטוואלד, ג'סי סיינט ג'ון, ארון ג'וסף, קים פטרס TURN OFF THE LIGHT, נבדק ב-2020-10-22 Kim Petras drops new Halloween-themed album Turn Off The Light, GAY TIMES, ‏2019-10-01 (באנגלית בריטית) Kim Petras Invented Halloween, PAPER, ‏2019-10-01 (באנגלית) Kim Petras – Wrong Turn, נבדק ב-2022-09-24 Wrong Turn, 2003-05-30, נבדק ב-2022-09-26 My Bloody Valentine, 1981-02-11, נבדק ב-2022-09-26 Bloody Valentine - Kim Petras (Official Audio), נבדק ב-2022-09-26 Final Destination, 2000-03-17, נבדק ב-2022-09-26 Kim Petras - "Wrong Turn", "Party Till I Die" & "Death By Sex" (Live on Grubub: Sound Bites), נבדק ב-2022-09-24 Wrong Turn - Kim Petras (Official Audio), נבדק ב-2022-09-24 Kim Petras - Wrong Turn (Live on Sound Waves Theater of Hard Rock Hotel & Casino Atlantic City), נבדק ב-2022-09-26
I Don't Want It at All

"I Don't Want It at All" (בעברית: "אֲנִי לֹא רוֹצָה אֶת זֶה בַּכְּלָל") הוא סינגל הבכטרה של הזמרת-יוצרת הגרמנייה קים פטרס. הוא יצא לאור ב-1 באוגוסט 2017, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. השיר הגיע למקום ה-54 במצעד שירי הדאנס קלאב. השיר נכתב על ידי ארון ג'נינגס, ארון ג'וסף, הנרי ראסל וולטר, קים פטרס ולוקאס גוטוואלד והופק על ידי סירקט, ד"ר לוק וארון ג'וסף. השיר הגיע למקום הראשון במצעד 50 השירים הוויראליים של ספוטיפיי בשנת 2017, ולאחר מכן דורג במקום ה-54 במצעד שירי הדאנס קלאב, כמה חודשים לאחר יציאתו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות. הווידאו קליפ הרשמי של "I Don't Want It at All" יצא לאור באוקטובר 2017 ובו ישנה הופעת קמע של פריס הילטון. מידע על הסינגל "I Don't Want It at All" באתר מיוזיק בריינז סרטון השיר "I Don't Want It at All" באתר יוטיוב ארון ג'נינגס, ארון ג'וסף, הנרי ראסל וולטר, קים פטרס, לוקאס גוטוואלד CESAREO GARASA For The Californian, Going viral: Local musicians' songs land on Spotify charts, The Bakersfield Californian (באנגלית) I Don't Want It At All - Single by Kim Petras (באנגלית אמריקאית), 2017-08-01, נבדק ב-2022-09-19 Kim Petras, Billboard (באנגלית אמריקאית) Kim Petras – I Don’t Want It at All, נבדק ב-2022-09-19 Jacqueline Kulla, Kim Petras' new single is a bratty banger, Galore, ‏2018-01-17 (באנגלית) I Don't Want It At All, 2017-08-01, נבדק ב-2022-09-19 Nolan Feeney October 30, 2017 at 12:33 PM EDT, Kim Petras parties with Paris Hilton in dreamy 'I Don't Want It At All' video, EW.com (באנגלית)